For å utvikle et eget spill ble det opprettet en avdeling i Łódź som fikk navnet CD Projekt RED. De kom raskt med en demo på et isometrisk rollespill, som ikke ble godt mottatt. Avdelingen i Łódź ble flyttet til Warszawa og man begynte utviklingen på nytt, og snart ble utviklingsteamet på 15 utvidet til 100. Etter fem år (2007) kom The Witcher som fikk gode anmeldelser og solgte brukbart. En oppfølger ble planlagt like etter at spillet var ferdig, og en versjon, , for konsoller ble planlagt sammen med Atari og franske Widescreen Games. Samarbeidet med Widescreen gikk dårlig, og CD Projekt trakk seg fra avtalen, og Atari fikk rettighetene til The Witcher 2: Assassins of Kings i Nord-Amerika som erstatning.